Marcela Veselková

Marcela Veselková (* 16. február 1981, Košice) je slovenská poetka.

Absolvovala Ekonomickú univerzitu v Bratislave a Central European University v Budapešti. Debutovala básnickou zbierkou Najzvláštnejšie je neľúbiť ťa (Slovenský spisovateľ, 2005), ktorá sa dostala do užšej nominácie na Veľkú cenu za východoeurópsku literatúru a získala prémiu Ceny Ivana Kraska. V roku 2013 jej v Aspekte vyšla druhá zbierka poézie pod názvom Identity. Pracuje na Inštitúte sociálnej politiky Ministerstva práce, sociálnych vecí a rodiny SR. Zároveň je podpredsedníčka Slovenskej ekonomickej spoločnosti.

 Ceny 
 Prémia Ceny Ivana Kraska – 2005
 Nominácia v medzinárodnom kole Východoeurópskej ceny za literatúru
 5. miesto, Debut roka v ankete Kniha roka 2005 (Knižná revue)

 Referencie 

Kategória:Slovenskí básnici
Kategória:Narodenia v 1981
Kategória:Osobnosti z Košíc
Kategória:Absolventi Ekonomickej univerzity v Bratislave
Kategória:Absolventi Central European University